Kolumbiya prezidenti Xuan Manuel Santos bundan 300 yil avval cho‘kib ketgan ispanlarning “San-Xose” galeoni (yelkanli harbiy kema) topilganini ma’lum qildi. Unga ko‘p miqdorda qimmatbaho boyliklar ortilgan bo‘lgan. “Ajoyib yangilik: biz “San-Xose” galeonini topdik! Ertaga Kartaxendagi matbuot anjumanida bu haqda batafsil ma’lumot beraman”, - deya Santos o‘z tvitteriga yozdi. Qirol Filippa V flotiga tegishli kema 1708 yilda Karib dengizidagi Kartaxen port shahar-qal’asidan uncha uzoq bo‘lmagan joyda cho‘kib ketgan, deya hisoblanadi. Uning bortiga kumush va oltin tangalar, shuningdek, zumradlar ortilgan.